CELEX: 62006TA0040
Language: hu
Date: 2010-09-13 00:00:00
Title: T-40/06. sz. ügy: A Törvényszék 2010. szeptember 13-i ítélete — Trioplast Industrier kontra Bizottság ( „Verseny — Kartellek — Műanyag ipari zsákok piaca — Az EK 81. cikk megsértését megállapító határozat — A jogsértés időtartama — Bírság — A jogsértés súlya — Enyhítő körülmények — Együttműködés a közigazgatási eljárás során — Arányosság — Egyetemleges felelősség — A jogbiztonság elve” )

6.11.2010   
            
            
               HU
            
            
               Az Európai Unió Hivatalos Lapja
            
            
               C 301/22
            
         A Törvényszék 2010. szeptember 13-i ítélete — Trioplast Industrier kontra Bizottság
   (T-40/06. sz. ügy) (1)
   
   (Verseny - Kartellek - Műanyag ipari zsákok piaca - Az EK 81. cikk megsértését megállapító határozat - A jogsértés időtartama - Bírság - A jogsértés súlya - Enyhítő körülmények - Együttműködés a közigazgatási eljárás során - Arányosság - Egyetemleges felelősség - A jogbiztonság elve)
   2010/C 301/33
   Az eljárás nyelve: svéd
   
      Felek
   
   
      Felperes: Trioplast Industrier AB (Smålandsstenar, Svédország) (képviselők: T. Pettersson és O. Larsson ügyvédek)
   
      Alperes: Európai Bizottság (képviselők: kezdetben F. Castillo de la Torre, P. Hellström és V. Bottka, később F. Castillo de la Torre, L. Parpala és V. Bottka meghatalmazottak)
   
      Az ügy tárgya
   
   Az [EK] 81. cikk alkalmazására vonatkozó eljárásban (COMP/F/38.354 ipari zsákok ügy) 2005. november 30-án hozott C(2005)4634. sz., a műanyag ipari zsákok piacán létrejött kartellekre vonatkozó végleges bizottsági határozat részleges megsemmisítése, valamint, másodlagosan, a felperesre kiszabott bírság összegének csökkentése iránti kérelem
   
      Az ítélet rendelkező része
   
   
               1.
            
            
               A Törvényszék megsemmisíti az EK 81. cikk alkalmazására vonatkozó eljárásban (COMP/F/38.354 ipari zsákok ügy) 2005. november 30-án hozott C(2005) 4634. sz. határozat 2. cikke első bekezdésének f) pontját a Trioplast Industrier AB-ra vonatkozó részében.
            
         
               2.
            
            
               A Törvényszék a Trioplast Industrier-nek tulajdonított azon összeget, amelynek alapján a Trioplast Wittenheim SA-ra kirótt pénzbírság megfizetése tekintetében a későbbi anyavállalatokkal fennálló egyetemleges felelősségében való részesedését meg kell határozni, 2,73 millió euróban rögzíti.
            
         
               3.
            
            
               A Törvényszék a keresetet ezt meghaladó részében elutasítja.
            
         
               4.
            
            
               A Trioplast Industrier viseli saját költségeinek felét, valamint a Bizottság részéről felmerült költségek felét.
            
         
               5.
            
            
               A Bizottság viseli saját költségeinek felét, valamint a Trioplast Industrier részéről felmerült költségek felét.
            
         
      (1)  HL C 96., 2006.4.22.